  Майя Бывальцева Росси азьмуртлэн Приволжск федерал округъя ужоскето муртэныз Игорь Комаров юнматэмын. Со сярысь косэтэз Владимир Путин 7-тӥ куарусёнэ кинюртӥз. Ужкагаз кун кивалтӥсьлэн нимлыко интернет-порталаз шараямын. ВАТСАН Игорь Анатольевич Комаров вордскиз 1964-тӥ арын 25-тӥ куартолэзе. 1986-тӥ арын Москваысь М. В. Ломоносов нимо кун университетэз «экономист» ӧнеръя йылпумъяз. 1992-2002 аръёсы коньдон бергатон ужъюртъёсын кивалтон интыосын ужаз («Инкомбанк», «Национальный резервный банк», «Сбербанк»).  2002-2008 аръёсы - «Горно-металлургическая компания «Норильский никель» акционер огазеяськонлэн кивалтӥсезлэн экономикая но коньдон ужпумъёсъя воштӥсез;   2008-тӥ арын коньывуонысен - «Ростехнологии» кун корпорацилэн кивалтӥсезлэн советникез;  2009-тӥ арын куартолэзе «АвтоВАЗ» акционер огазеяськонын быдэсъясь вице-президент интые юнматэмын, со арын ик 28-тӥ гудырикошконэ – со компанилы президентэ;  2009-тӥ арын 1-тӥ коньывуонэ «Джи Эм-АВТОВАЗ» акционер огазеяськонлэн кивалтӥсьёсызлэн кенешсылы тӧрое быръемын;  2013-тӥ арын 23-тӥ коньывуонэ Росси кивалтэтлэн тӧроез Дмитрий Медведев косэтэныз федерал инсьӧр агентстволэн (Роскосмос) кивалтӥсезлы воштӥсе юнматэмын;  2014-тӥ арын южтолэзе кивалтэтэн огазеям ракетно-космической корпорацилы кивалтӥсез юнматэмын; 2015-тӥ арын 21-тӥ толшоре «Роскосмос» кун корпорацилэн кивалтӥсез луиз; 2018-тӥ арын 24-тӥ куартолэзе Росси азьмуртлэн косэтэныз «Роскосмос» кун корпорацилэн кивалтӥсезлэн интыысьтыз мозмытэмын;  2018-тӥ арын 11-тӥ пӧсьтолэзе Росси кивалтэтлэн тӧроезлэн косэменыз Росси Федерациысь тодосъя но вылӥ дышетонъя министрлэн воштӥсез интые юнматэмын;  2018-тӥ арын 7-тӥ куарусёнэ Росси азьмуртлэн Приволжск федерал округъя ужоскето муртэныз юнматэмын. Тегъёс: Политика ВладимирПутин ПФО тӥрлык кивалтӥсьёс  